67 



vor iSiinalak med en mindre lidt nordligere, og som fuldstændig 

 lignede den, som tidligere er beskreven 1 !; den maa betragtes 

 som en Art Endemoræne for den mellem de omtalte to Nuna- 

 takker fremskydende Isstrøm, der har skudt Bundmorænen op 

 paa den nedenfor liggende Is. En anden interessant Moræne, 

 hvis Oprindelse ikke kan sees, kommer ret Øst fra og gaar i 

 lige Linie ud imod det isfrie Land. Muligvis kan denne hidrøre 

 fra de ovenomtalte INunatakker, som tidligere have været synlige 

 fra de højeste af Yderlandets Fjelde. 



Paa Toppen af Nunatakken saaes ingen Isskurer, men Til- 

 stedeværelsen af afrundede Sten og Morænegrus angav, at Isen 

 i sin Tid er naaet her op. 



Vegetationen var forholdsvis righoldig, navnlig paa Fjeldets 

 laveste Skraaninger. De her indsamlede Planter ere undersøgte 

 og bestemte af Professor Lange og omtales i et følgende 

 .Afsnit, hvori han gjør Rede for Rejsens botaniske Udbytte. 

 Dyreverdenen var repræsenteret af Myg, Sommerfugle, smaa 

 Sangfugle (Acanlhis linaria, grønlandsk Orpingmiutak), Ryper, 

 hvis Exkrementer vi traf paa hele Vandringen over Isen, samt 

 Harer (Lepus glacialis). Rener saae vi ikke, men vel fældede 

 Horn og andre Tegn paa deres Tilstedeværelse. Som ovenfor 

 bemærket, jages de her af og til 2 ). Her ude paa Nunatakken 

 saaes i Jordsmonnet ogsaa de tidligere omtalte Vind- og maaske 

 delvis Strøm- Furer. 



Efter denne Undersøgelse af Egnen i Nærheden af Isranden 

 begave vi os til Strømfjordens nordre Arm, hvor vi dog kun kunde 

 opholde os kort Tid, da Aarstiden allerede var noget fremrykket. 

 Den Elv, som udgyder sig her, løber ogsaa igjennem en stor, 



.Meddelelser om Grønland 1, Side 131 o. flg. 



Som et Kuriosum skal jeg anføre, at vi medtoge Geviret af en fældet 

 Ren, som vi fandt i Nærheden af Fjeldets Top. Da vi senere kom til 

 Udstedet Kangamiut, erfarede vi, at Dyret for nogle Aar siden var skudt 

 af en Grønlænderinde, som endnu boede der paa Stedet. I Heglen skyde* 

 Dyrene kun af Mændene. 



5* 



